**Тошкент тиббиёт академиясида 2017-2018 ўқув йилида олиб борилган маънавий ва маърифий ишлар ҳақида.**

**Т.А. Бобомуратов**

Тошкент тиббиёт академиясига келган Президент қарорлари, Фармонлари, Вазирлар Маҳкамасининг Қарорлари, Олий ва ўрта махсус таълим вазирлиги ҳамда Соғлиқни сақлаш вазирликларининг буйруқлари ва тегишли топшириқлари ижроси бўйича ички буйруқ ишлаб чиқилиб, академиянинг илмий кенгаш, ректорат кенгаши, маънавият ва маърифат орқали профессор-ўқитувчилари ва талаба-ёшларига етказиб келинди: Ўзбекистон Республикаси Президентининг 2017 йил 20 апрелдаги “Олий таълим тизимини янада ривожлантириш чора-тадбирлари тўғрисида”ги ПҚ-2909 сонли, 2017 йил 5 майдаги **ПҚ-2956** сонли “Ўзбекистон Республикасида тиббий таълимни ислоҳ қилиш чора-тадбирлари” тўғрисидаги, 2017 йил 27 июлдаги “Олий маълумотли мутахассислар тайёрлаш сифатини оширишда иқтисодиёт соҳалари ва тармоқларининг иштирокини янада кенгайтириш чора-тадбирлари тўғрисида”ги ПҚ-3151-сонли, Маънавий-маърифий ишлар самарадорлигини ошириш ва соҳани ривожлантиришни янги босқичга кўтариш тўғрисидаги, 2017 йил 18 июлдаги 3138 сонли Ўзбекистон Ёшлар иттифоқи фаолиятини такомилаштиришга доир комплексс чора тадбирлар тўғрисидаги ва б. қарорлари ўрганилиб, ижроси таъминланиб келмоқда.

2017-2018 ўқув йилига тайёргарлик Ўзбекистон Республикаси Президентининг 2017 йил 27 июлдаги “Олий маълумотли мутахассислар тайёрлаш сифатини оширишда иқтисодиёт соҳалари ва тармоқларининг иштирокини янада кенгайтириш чора-тадбирлари тўғрисида”ги ПҚ-3151-сон қарори ҳамда Олий ва ўрта махсус таълим вазирининг 2017 йил 23 августдаги 600 - сонли буйруғи ижро учун қабул қилинди. Ушбу қарор ва буйруқга асосан талаба-ёшларни мамлакатимизда амалга оширилаётган барча соҳалардаги ислоҳотлар, хорижда рўй бераётган воқеалар ҳамда бошқа зарур ахборотлар билан тезкор ва мунтазам равишда хабардор этиб бориш мақсадида барча кафедраларда ҳафтанинг жума куни биринчи парасининг 40 дақиқаси “Ахборот ва маънавият соатлари” фан ўқитувчилари томонидан ташкил этилди. Бугунги кунда ёшлар тарбияси ўта долзарб масала эканини инобатга олиб, маънавий-маърифий ишлар бўйича проректорларнинг лавозим йўриқномасига қўшимча киритилди. Ўқув йили бошланишининг биринчи ўн кунлигида ўтказиладиган “Биринчи курс мактаби” тадбирларини белгиланган намунавий дастур бўйича ўтказилишини таъминланди, психолог ва талабалар турар жойи тарбиячи-педагоги учун хона ажратилди ва фаолият олиб борди. Мураббийларга уларнинг фаоллик даражасига қараб, ўрнатилган тартибда 10 дан 25 фоизгача устама ҳақ билан таъминлаш учун мураббийларнинг фаолиятига қараб тавсиялар факультет декани ва ТТА мураббийлик кенгаши томонидан берилган тавсияга асосан амалга оширилди.

Ўзбекистон Республикаси Президенти Ш.Мирзиёев Олий Мажлисга Мурожаатномасини жойларда тарғибот-ташфиқот қилиш бўйича маърузалари мазмун-моҳиятини вилоятлар аҳолиси, олийгоҳ жамоаси ва талабалар орасида кенг тарғиб этиш мақсадида **“Тарғибот гуруҳлари”** шакллантирилиб, улар учун ўқув-семинарлар ташкил қилинди, тарғибот материаллари (маъруза матнлари, тақдимотлар, тарқатма материаллар, кўргазмали тарғибот воситалари) билан таъминланди.. Тарғибот гуруҳларидаги 10 нафар профессор-ўқитувчилар томонидан Тошкент шаҳри Олмазор туманидаги 64 та маъруза ва давра сухбатлари ташкил қилинган бўлса, маънавият ва маърифат проректори Т.А. Бобомуротов бошчилигдаги гуруҳ томонидан Самарканд вилоятидаги Тойлоқ тумани маҳаллалари, вилоят ҳарбий прокуратураси, ҳарбий суди, вилоят мудофаа бошқармаси, вилоят адлия бошқармаси, Самарканд шаҳридаги 5 та ўрта мактабларда олиб борилган. Тарғибот гуруҳига етакчи профессор-ўқитувчилар, маънавият тарғиботчилари, стипендиантлар, Ўзбекистон ёшлар иттифоқи бшланғич ташкилоти фаоллари жалб қилинди.

Тошкент тиббиёт академияси раҳбариятининг талабалар билан очиқ мулоқотларини ўтказиш жадвали ишлаб чиқилиб, унга биноан ректор, проректорлар, факультет деканлари талабалар билан факультетлар ва курслар кесимида, талабалар турар жойларида учрашувлар ўтказилди. Проректор ва факультет деканлари томонидан режали равишда 50 тадан ортиқ учрашувлар ўтказилиб, бу йиғилишларда янги ўқув йилининг бошланиши, таълим сифатини ошириш, хорижий тилларни ўрганишни кучайтириш, академияда таълим олаётган битирувчи талабаларни ишга жойлашиши (бандлиги) ни таъминлаш, талабаларни спорт соғломлаштиришга жалб этиш, чекишга қарши кураш, тартиб-интизом, давомат, талабаларни турли хил норасмий диний оқимлар таъсиридан сақлаш, яратилган маиший шароитлар, муддатли ҳарбий хизматни ўтаган талабалар билан ўтказилган учрашувда бошланғич ташкилот етакчиларининг фаолияти, муддатли ҳарбий хизматни ўтаган талабаларни академия ҳаётига кенг жалб этиш, уларни қўллаб-қувватлаш, таъмагирлик каби иллатларга йўл қўймаслик, тартиб-интизом ва давомат; талабалар турар жойида талабаларнинг яшаши, дам олиши ва дарс тайёрлаши учун яратилган шароитлар ва бошқалар тўғрисида суҳбатлашилди ва талабалар томонидан кўтарилган муаммолар ўрганилиб, тегишли чоралар кўрилди.

**“Ҳуқуқбузарликлар профилактикаси ва жиноятларнинг барвақт олдини олиш”** бўйича қуйидаги ишлар амалга оширилди. Академияда 2017-2018 йилларга мўлжалланган **“Жиноятчиликка қарши кураш ва ҳуқуқбузарликлар профилактикаси”** бўйича дастур ишлаб чиқиб, Академия ва факультетларнинг Илмий Кенгашида, ректорат йиғилиши кун тартибида барча раҳбар ходимлар (ректор, проректорлар, деканлар, бўлим бошлиқлари) барча факультетлар ва курслар кесимида ҳуқуқбузарлик ва жиноятчиликка ҳамда коррупцияга қарши курашиш борасида жами **7 марта** муҳокома қилинган. ТТА талаба-ёшлари ва профессор-ўқитувчилари орасида “Ижтимоий-маънавий муҳитни янада соғломлаштириш, уларнинг мафкуравий иммунитетини кўчайтириш ҳамда профилактик тадбирлар самарадорлигини ошириш” ойлиги доирасида ҳар бир факультетлар ва курслар кесимида “Таълим муассасаларида коррупциянинг олдини олиш ва унга қарши курашнинг маънавий-маърифий асослари”, “9 декабрь – Халқаро коррупцияга қарши кураш куни” ва “Ҳуқуқбузарликликка қарши кураш”каби мавзуларда ректор, проректорлар, факультет деканлари, Бош мураббий, мураббийлар ва бошқа масъуллар иштирокида туркум тадбирлар ташкил этилиб, тадбирларда ИИБ ходимлари, жамоат ташкилотлари вакиллари иштирок этиб, тадбирларда айтиб ўтилган масалалар, маърузалар талабаларда катта қизиқиш уйғотди. Ташкил этилган тадбирларда талабалар чиқишлар, интервьюлар, шеърлар билан иштирок этишди. Шунингдек ҳар йили академияда қабул имтихонларидан олдин анаъана тарзида **“Огоҳликка давъат”** рукнида талаба-ёшлар ўртасида давра суҳбатлари ташкил этилиб келинди. Ўзбекистон Республикаси Президентининг ҳафтанинг ҳар пайшанба куни **“Ҳуқуқбузарликлар ва жиноятчиликка қарши профилактика куни”** деб эълон қилиниши муносабати ҳар бир талабалар турар жойида, ҳар бир тарбиячи-педагогнинг “Ҳуқуқбузарликлар профилактикаси ва жиноятчиликни олдини олиш” бўйича алоҳида намунавий режаси ишлаб чиқилиб, режага кўра ҳафтанинг ҳар пайшанба куни ҳуқуқбузарликлар профилактикаси бўйича жорий йилнинг шу кунига қадар **жами 52 марта профилактик** тадбирлар ташкил этилди.

**Мураббийлар иш режасининг бажарилиш ҳолати, гуруҳлар кесимида маънавий тадбирларнинг ўтказилиши.** Профессор О.М. Миртозаев бошчилигида мураббийлик кенгаши тузилган бўлиб, мураббийлик кенгашига барча факулътетларнинг бош ва курсларнинг катта мураббийлари, маънавий-маърифий ишлар бўйича декан ўринбосарлари киритилди. Бу йилдан бошлаб гуруҳ мураббийлари учун махсус журнал ишлаб чиқилди ва барча гуруҳларда юритилмоқда. Гуруҳ мураббийлари йил давомида ижара ва қариндошининг ҳамда ўз уйларида яшайдиган талабаларнинг яшаши, турмуш тарзи билан танишиб, хонадон соҳиби, махалла раислари, участка милиционери билан ҳамкорлик олиб боришди. Алоҳида эътиборлиси шундаки, гуруҳ мураббийлари учун бир йилга маънавият кунлари доирасида театр, кино, муқаддас қадамжоларга ташриф бўйича ишлаб чиқилиб маънавият ва маърифат ишлари проректори томонидан тасдиқланди, унга кўра ҳар бир гуруҳ энг камида 3 марта театрга, 5 марта музейларга, 2 марта муқаддас қадамжоларга ташриф буюришди. Тиббиёт академиясида ижарада ва қариндошларининг хонодонларида яшайдиган 1138 та талабалар талабаларни мунтазам равишта назорат қилиб боришди. Асосий назорат бош мураббийи О.М. Миртозоев, факультет мураббийлари ва гуруҳ мураббийлари томонидан амалга оширилди. Гуруҳ мураббийлари томонидан ўз гуруҳларида яшайдиган талабаларининг яшаш шароитлари, ўқув адабиётларининг борлиги, шахсий компьютеридаги мавжуд маълумотларини маънавият меъёрларига тўғри келиши, шунингдек, хонадон соҳиблари, бирга турадиган хонадошлари билан суҳбатлашиш, участка нозирлари ва маҳалла раислари билан учрашиб, уларнинг қайси хонодонда яшаётганликлари тўғрисида маълумот алмашиш масалалари ҳамда вақтинча рўйҳатдан ўтишларига кўмаклашади. Гуруҳ мураббийлари ижарада яшаётган талабаларнинг яшаш, дам олиш, овқатланиш ва дарс тайёрлаш шароитларини ўрганиб, шароити йўқ талабаларни 22 нафарини бошқа хонадонларга кўчиришди. Шунингдек ҳисобот йилида талабалар ўртасида китобхонлик маданиятини ошириш учун гуруҳ мураббийлари бошчилигида китоб презентациясини ўтказиш йўлга қўйилиб ҳар бир гуруҳда 2 тадан 7 тагача тақдимот ўтказилди.

Ўзбекистон Республикаси Президентининг “**Ички туризмни жаъдал ривожлантиришни таъминлаш чора-тадбирлари тўғрисидаги**” қарори асосида 2500 га яқин ТТА профессор ўқитувчилари ва барча факультет талабалари юртимизнинг бир қатор (Самарқанд, Бухоро, Шаҳрисабз, Хива, Нукус ва б.) шаҳар, туманларида жойлашган тарихий обидаларни зиёрат қилиш учун боришди. Самарқанд шаҳрига туристик саёҳат ташкиллаштирилганда, улар шаҳарнинг бир қатор тарихий обидалари билан танишди. Жумладан, Ал – Бухорий мажмуаси, Амир Темур мақбараси, Регистон ансамбли, Ўзбекистон Республикасининг Биринчи Президенти Ислом Каримовнинг ҳайкали, туғилган уй музейи ва у кишининг мангу маскан топган жой Хизр мажмуаси, Бибихоним мақбараси, Шохи Зинда ансамбли, ҳазрати Дониёр мақбараси, Мирзо Улуғбек расадхоналари зиёрат қилинди. Қадимий Бухоро шаҳрига ташриф буюрган ходимларимиз ва талабаларимиз Абдухолиқ Ғиждувоний мажмуаси, Мирзо Улуғбек мадрасаси, Ревгарий мақбараси, Амир шайх Кулол мақбараси, Бахоуддин Нақшбандий мажмуаси, Бухоро амирларининг қишки қароргоҳи Арк мажмуаси, Лаби Ҳовуз, Минораи Калон мажмуаси, Бухоронинг қадимий Тими ва бошқа диққатга сазовор жойларга бўлишди.

**Талабаларнинг бўш вақтларини мазмунли ўтказишини ташкил этиш бўйича амалга оширилган ишлар:**

Академияда талаба–ёшларни иқтидорини рўёбга чиқариш, ижтимоий фаоллигини ошириш мақсадида кафедралар тасарруфида 46 та фан тўгараклари, 9 йўналишда спорт тўгараклари, 14 та бадиий хаваскорлик тўгараклар фаолият юритади. Тошкент тиббиёт академиясида талаба-ёшларни бўш вақтини мазмунли ташкил қилиш учун жисмоний тарбия ва спортга кенг жалб этишни амалга ошириш учун академияда барча имкониятлар яратилган. Жаҳон стандартларига мос келадиган “Шифокор” спорт мажмуасида спортнинг 14 та тури (футбол, волейбол, баскетбол, гандбол, кураш, дзюдо, теннис, оғир атлетика, бадминтон, енгил атлетика манежи ва б.) билан шуғулланишлари учун очиқ ва ёпиқ стадионлар ишламоқда. Бундан ташқари тиббиёт академиясининг талабалар турар жойларида 4 спорт майдончалари ( минифутбол, волейбол, баскетбол, гимнастика комплекси) ҳам талабалар учун хизмат қилмоқда, талабалар турар жойи ховлисида спорт майдонлари, шифокор спорт мажмуасида 9 спорт секциялари баскетбол, мини футбол, стол тенниси, волейбол, шахмат, шашка, кураш, енгил атлетика каби тўгаракларга талабалар жалб этилган ва тўгаракларга жисмоний тарбия кафедрасининг малакали мураббийлари масъул этиб бириктирилиган. Тиббиёт академиясида бугунги кунда жами 1684 киши, шундан 9 та спорт секциясида 208 та талаба ва соғломлаштириш секциясида 1476 киши мунтазам спорт ва жисмоний тарбия билан шуғулланиб келишмоқда.

**Республика, шахар мусобақаларида ТТА жамоаси қатнашган спорт мусобақалар.** 2018 йил 26 март куни “Наврўз” байрамига бағишланган Тошкент шаҳар Тиббиёт олийгоҳлари талабалари ўртасида мини футбол спорт мусобақада ўтказисида 3-ўрин, 12 апрель куни “Наврўз” байрамига бағишланган Тиббиёт олийгоҳлари педагог ходимлари ўртасида мини футбол, стол тенниси, баскетбол спорт тури бўйича мусобақа ўтказилиб, ТТА мини футбол терма жамоаси 1-ўрин, баскетбол 2 ва 3-ўрин, стол тенниси 2 ва 3 ўринни эгаллади. 2018 йил 2 май куни Тошкент шаҳар ОТМ талабалари ўртасида “Талабалар спорт хафталиги ” доирасида ўтказилган енгил атлетика спорт тури бўича мусобақада 7 нафар талаба қатнашиб умумжамоа ҳисобида 1-ўринга сазовор бўлди. 2018 йил 1 май куни Тошкент шаҳар ОТМ талабалари ўртасида “Талабалар спорт хафталиги ” доирасида ўтказилган шахмат спорт тури бўича мусобақада 4 нафар талаба қатнашди.

**Тошкент тиббиёт академиясида тахсил олаётган талабаларнинг яшаш шароитлари тўғрисида.** Талабалар турар жойларида истиқомат қилувчи талабаларни ўз устиларида ишлаши, илмий салоҳиятини ошириб бориш мақсадида барча ТТЖларда Ахборот ресурс марказлари фаолияти йўлга қўйилган.Шунингдек ҳар бир ТТЖда талабаларнинг информацион технологиялардан фойдаланишларида қулайликлар яратиш мақсадида **Wi-Fi** интернет зоналари яратилди. Тошкент Тиббиёт Академиясига қарашли барча сонли талабалар турар ахборот ресурс марказлари (кутубхоналар) илмий, бадиий, маънавий, маърифий рукндаги адабиёт ҳамда газета ва журналларнинг йиғма жилдлари билан таъминланган. У ерда 16000 дан ортиқ мутахассисликка доир дарслик ва ўқув қўлланмалар, илмий адабиётлар билан бирга ўзбек ва жаҳон адибларининг бадиий асарлари ҳамда 14 турдаги вақтли матбуот нашрлари обунаси ташкил қилинди. Шунингдек ҳар бир қаватда талабаларнинг дарсдан бўш вақтларини мазмунли ўтказиб, маданий хордиқ олишлари учун дам олиш хоналари мавжуд ва бу хоналар мебел жиҳозлари ва телевизор билан таъминланган. Тошкент Тиббиёт Академиясига қарашли №3, №4, №5, №7, №8 сонли талабалар турар жойларида маънавият ва маърифат хоналари моддий техник жихозлар билан бойитилган бўлиб жумладан Биринчи Президенти И.А.Каримов ва Ўзбекистон Президенти Ш.М.Мирзиёевнинг асарлари, диний маърифий сохага оид асарлар, газета ва 14 турдаги рўзномаларнинг йиғма жилдлари, ТТА “Тиббиётнома” рўзномаси сонлари мавжуд ва талабалар маънавият хонасидан фойдаланишмоқда. ТТАнинг барча талабалар турар жойларида маънавият ва маърифат хоналарида давлат мадхияси, рамзлари, тимсолларини акс эттирувчи плакатлар, шу жумладан саломатликка оид “Чекишга қарши”, ”ОИТС - аср вабоси”, “Соғлом авлод” “ТТА чекишдан холи зона” ҳақидаги чақириқлар, шиорлар, паннолар, тасвирий тарғибот воситалари мавжуд. Шунингдек ҳар бир талабалар турар жойининг кириш қисми “Кийиниш одоби”, ”Одоб ва аҳлоқга” тегишли бўлган плакат ва баннерлар билан жиҳозланган. Тиббиёт академиясининг ТТЖларининг барча хоналарида ТТЖ ички тартиб қоидалари мавжуд.

**Республика аҳолисини тиббий кўрикдан ўтказиш бўйича:** Хоразм вилияти Урганч тумани, Наманган вилояти Норин тумани ва бошқа ҳудудларда аҳолисини тор мутахассислар томонидан тиббий кўрикдан ўтказиш ва патронаж хизматини ташкил қилиш бўйича академи ректори Л.Н. Туйчиев бошчилигида Тошкент тиббиёт академияси ва унинг Урганч филиали, Фарғона филиали профессор-ўқитувчилари, битирувчи курс талабалари, Хоразм ва Наманган вилояти шифокорлари билан ҳамкорликда Урганч ва Норин туманида яшайдиган аҳолини 261657 нафарига патронаж хизмати кўрсатилиб, 34347 киши чуқурлаштирилган тиббий кўрикдан ўтказилди, уларнинг 57% да турли ҳил касалликлар аниқланди. Аҳолига соғлом турмуш тарзи ва соғлом овқатланиш буйича **12** хил турдаги **39200** та буклет тарқатилди.

**Тошкент тиббиёт академияси педагоглари ва талабалари номига келган миннатдорчилик ташаккурнома хатлари.** Талаба-ёшлар ва профессор-ўқитувчилар орасида миллий ва умуминсоний қадриятларга ҳурмат руҳини шакллантириш мақсадида Тошкент шаҳридаги бир қатор мурувват ва саҳоват уйларига қилган ташрифлари ва кўрасатган ёрдамлари ҳамда ҳамкорлик ишлари учун 1 – сонли, 22-сонли, 30 - сонли Меҳрибонлик уйлари; 1-сонли “Мурувват” интернат уйи; 2 - Шахар болалар уйи; Тошкент шаҳар “Мурувват” ногиронлар учун эркаклар интернат уйи; “Уруш ва меҳнат фахрийлари республика пансионати”, Олмазор тумани масъулияти чекланган мактабгача таълим муассасасига, 106-сонли заиф эшитувчи болалар учун ихтисослаштирилган мактаб интернати, Ўзбекистон Қизил Яримой жамияти, ССВ Қон препаратлари ишлаб чиқариш корхонаси маъмурияти, Тошкент шаҳар ва Тошкент вилояти ногиронлар жамияти, Олмазор политехника ва стандартлаштириш касб-ҳунар колежи, ЎзДЖТУ Инглиз тили факултети деканатлари ва бошқа ташкилотлар томонидан академия раҳбарияти, талабалари, профессор–ўқитувчилари, ТТА ёшлар иттифоқи бошланғич ташкилоти номига 100 га яқин ташаккурномалар келиб тушган.

**Маънавият ва маърифат**

**ишлари проректори Т.А. Бобомуратов**